Document ID: 32011D0462

A BIZOTTSÁG VÉGREHAJTÁSI HATÁROZATA
(2011. július 25.)
két, az oltalom alatt álló eredetmegjelöléseknek és oltalom alatt álló földrajzi jelzéseknek az 510/2006/EK tanácsi rendeletben előírt nyilvántartásába történő bejegyzésre irányuló kérelem elutasításáról (Eilenburger Sachsenquelle [OEM]), (Eilenburger Sanusquelle [OEM])
(az értesítés a C(2011) 5251. számú dokumentummal történt)
(Csak a német nyelvű szöveg hiteles)
(2011/462/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 2006. március 20-i 510/2006/EK tanácsi rendeletre (1) és különösen annak 6. cikke (2) bekezdésének második albekezdésére,
mivel:
(1)
Németország 1999. november 5-én a 2081/92/EGK tanácsi rendelet (2) 5. cikke alapján két kérelmet nyújtott be a Bizottsághoz a mellékletben szereplő két, ásványvizet jelölő elnevezés bejegyzése céljából. Ezek az elnevezések azonban nem szerepelnek azon természetes ásványvizek jegyzékében (3), amelyeket a tagállamok a természetes ásványvizek kinyeréséről és forgalmazásáról szóló, 2009. június 18-i 2009/54/EK európai parlamenti és tanácsi irányelv (4) 1. cikkével összhangban elismertek. Következésképpen nem tekinthető úgy, hogy ezeket az elnevezéseket a belső piacon értékesíthető ásványvízként elismerték, ezért nem helyénvaló bejegyezni őket.
(2)
A fentiek alapján az e határozat mellékletében szereplő két elnevezés bejegyzése iránti kérelmeket el kell utasítani.
(3)
Az e határozatban foglalt intézkedések összhangban vannak az Oltalom Alatt Álló Földrajzi Jelzések és Eredetmegjelölések Állandó Bizottságának véleményével,
ELFOGADTA EZT A HATÁROZATOT:
1. cikk
Az e határozat mellékletében szereplő elnevezések bejegyzése iránti kérelmek elutasításra kerülnek.
2. cikk
Ennek a határozatnak a Németországi Szövetségi Köztársaság a címzettje.
Kelt Brüsszelben, 2011. július 25-én.

Labels: 3
18
17